钦定古今图书集成/历象汇编/岁功典/第089卷 > 迎长日赋〈以三王郊礼日用夏正为韵〉 柳宗元
## 钦定古今图书集成/历象汇编/岁功典/第089卷 > 迎长日赋〈以三王郊礼日用夏正为韵〉 柳宗元

惟飨；帝于事天，必推策而迎日。寅方肇建，候启蛰以
展仪；卯位将初，爰用牲而协吉。送烈烈之凝气，道迟
迟之阳律，犹分可爱之辉，式停寅宾之质。稽之《虞典》，
期匪疾而匪徐；行以夏时，契惟精而惟一。职在冯相，
事传小正，符上春以备仪，必修其始。先仲春而有事，
故谓之“迎时”也。淑景初延，幽阳潜启，当四时之首位，
“用三代之达礼。探赜索隐，得郊祀之元辰；极往知来，
正邦家之大体。事冠前古，仪标后王。皮弁乍临，土圭
之影犹积；泰坛既罢，玉漏之声渐长。变熙熙之纯曜，
流杲杲之晴光。璧彩始融，丽景欲凝于城阙；轮形尚
疾，斜晖未驻乎康庄。是知迎长日之仪，实王心之所
共；兆南郊之正位，乘阳事之所用。故可以知上下之
分际，见天人之交动。”浮晨光于俎豆，散微照于苞茅。
周流金石，晖照陶匏。异乎天纪不修，秦伯尚矜于《泰
畤》；日官失职，晋侯徒继乎夏郊。于以“迎之，则无违者；
委照将久，岂三舍之足凭；延光可期，胡再中之云假。
《自然》应以繁祉，锡之纯嘏，礼仪允洽于神人，正朔克
周于戎夏。今我后再”新古礼，与天地相参。应戬谷之
宜，受之千亿，奉郊祀之报，至于再三。然则迎长日，恭
祀事，并《虞》《夏》而何惭？